Bravčové kúsky s paprikou a paradajkou
ingrediencie
postup
Výborný obed nielen na nedeľu:))
Pliecko umyjeme, osušíme, pokrájame na kocky, osolíme, okoreníme a sprudka orestujeme na rozpálenej masti, aby sa zatiahlo.
Opečené vyberieme, do výpeku pridáme na tenké mesiačky pokrájanú cibuľu a orestujeme. Podľa potreby pridáme masť. Stiahneme z ohňa, pridáme mletú červenú papriku a zamiešame.
Paradajky sparíme, ošúpeme, nakrájame na kúsky. Vrátime mäso, pridáme na kúsky pokrájané paradajky, paradajkovú šťavu, podlejeme vínom, horúcou vodou a dusíme pod pokrievkou. Asi po 20 minútach pridáme nakrájané papriky.
Podľa potreby podlievame horúcou vodou a udusíme do mäkka. Môžeme dochutiť a zahustiť. Podávame so zemiakovým pyré.
Dobrú chuť!